Немања Николић (1987) је дипломирао на Факултету ликовних уметности у Београду 2010. године, на сликарском одсеку. Завршио је докторске уметничке студије на истом факултету 2019. године. Немања је иницијатор настанка Уметничког простора У10 који служи афирмацији и представљању младе уметничке сцене, основаног 2012. године у Београду. Од 2018. године ради на Факултету ликовнe уметности у Београду где је тренутно у звању доцента. Реализовао је самосталне изложбе у Ликовнoj галеријi Културног центра Београда, Галерија Dix9 Helene Lachermoise у Паризу, Центру за савремену уметност Црне Горе (Дворац Петровића), Галерија ERD у Сеулу, Дом омладине Београда, Галерија Рима у Београду и Крагујевцу, Уметнички простор У10 итд. Учествовао је на бројним групним изложбама у земљи и иностранству: Caixa Forum у Мадриду и Барселони, Kunsthal KadE у Амерсфорту у Холандији, Kunstlerhaus у Бечу, на 56. и 57. Октобарском салону у Београду, Бијеналу у Панчеву, Француској кинотеци у Паризу, Галерији Škuc у Љубљани итд.

Добитник је више награда, као што су Награда за цртеж Удружења ликовних уметника Србије 2021. године и Награда за цртеж из фонда Владимир Величковић 2011. године. Његови радови се налазе у бројним приватним и јавним колекцијама, као што је ABN AMRO колекција у Амстердаму, Лукас музеј наративне уметности у Лос Анђелесу, WAP фондација у Сеулу, Ekard колекција у Хагу, Колекција Октобарски салон (Културни центар Београда), Теленор колекција у Београду, Wiener Städtische колекција итд.

Живи у Београду.